Tavxid jome masjidi. Tavxid jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Yangiyoʻl tumanida joylashgan boʻlib, tumanning masjid va madrasalar tarkibiga kiradi. Joylashuvi va faoliyati. Tavxid jome masjidi Toshkent viloyati hududidagi Yangiyoʻl tumani, Shoʻralisoy mahalla fuqarolar yigʻini joylashgan. Tuman hokimligi tomonidan jome masjid uchun 0.40 gektar joyda 300 kishiga yaqin boʻlgan namozxonlarga moʻljallangan bino, xonaqoh, tahoratxona, ziyoratchilar uchun maxsus alohida xonalar barpo etilgan. Mazkur masjidga Shoʻralisoy mahalla fuqarolar yigʻini, Shodiyona mahalla fuqarolar yigʻini, Yuqori Chirchiq mahalla fuqarolar yigʻini, Musaffo mahalla fuqarolar yigʻini, Yoshlik mahalla fuqarolar yigʻini, Darxon mahalla fuqarolar yigʻini, Usmon ota mahalla fuqarolar yigʻini, Markaz mahalla fuqarolar yigʻini, Tinchlik mahalla fuqarolar yigʻini, Qizil ariq mahalla fuqarolar yigʻini, Isloxot mahalla fuqarolar yigʻini, da yashovchilar tashrif buyurishadi. Ushbu jome masjidning bosh imom-xatibi Abdulhamid domla Mamajonov hisoblanadi. Tarixi. Tavxid jome masjidi qachon va kim tomonidan asos solinganligi haqida deyarli maʼlumotlar yetarli emas. Mustaqillik yillarining dastlabki paytlarida mahalliy aholining faollari, nuroniylar, homiylar tashabbusi bilan jome masjid binosi qayta remont qilindi va namozxonlarqa havola qilindi. Yangi masjid binosi zamonaviy talablar asosida bunyod etilgan boʻlib, 20 kishilik qulay tahoratxona, dam olish xonasi, imom-xatib xonasi, maʼnaviyat-maʼrifat xonasi, xonaqoh, fuqarolarni qabul qilish xonalari mujassam. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan.